b'\n_START_ARTICLE_\nSivilikit\n_START_SECTION_\nKremlin teknokraatit\n_START_PARAGRAPH_\nKremlin teknokraatit eli Pietarin lakimiehet ovat Dmitri Medvedevin vet\xc3\xa4m\xc3\xa4 Putinin silovikkien kanssa kilpaileva poliittinen suuntaus Ven\xc3\xa4j\xc3\xa4ll\xc3\xa4. Teknokraatit vastustavat l\xc3\xa4nsityylist\xc3\xa4 demokratiaa, ja uskovat kyvykk\xc3\xa4\xc3\xa4n eliitin tiet\xc3\xa4v\xc3\xa4n, mik\xc3\xa4 on kansalle parasta. Silti teknokraatit suhtautuvat hieman vapaamielisemmin talouteen, ulkopolitiikkaan ja kansalaisvapauksiin kuin haukkamaisista turvallisuuspalvelun ja armeijan miehist\xc3\xa4 koostuvat Putinin johtamat silovikit.\n_START_SECTION_\nTeknokraattien ajatusmaailma\n_START_PARAGRAPH_\nVen\xc3\xa4j\xc3\xa4ll\xc3\xa4 on pitk\xc3\xa4 teknokraattisen ajattelun perinne. Lenin julisti aikoinaan kommunismin olevan neuvostovaltaa ja s\xc3\xa4hk\xc3\xb6ist\xc3\xa4mist\xc3\xa4. Nyky\xc3\xa4\xc3\xa4n Ven\xc3\xa4j\xc3\xa4ll\xc3\xa4 on tarvetta uusia maan vanhentunutta teollisuutta ja kuljetusteit\xc3\xa4 ja rakentaa uutta infrastruktuuria._NEWLINE_Teknokraattien vet\xc3\xa4j\xc3\xa4, ven\xc3\xa4j\xc3\xa4n nykyinen p\xc3\xa4\xc3\xa4ministeri Dmitri Medvedev on pohjimmiltaan varsin ep\xc3\xa4poliittinen hahmo. Teknokraatit uskovat muita etev\xc3\xa4mp\xc3\xa4\xc3\xa4n johtoeliittiin. He tarjoavat Ven\xc3\xa4j\xc3\xa4lle pelastukseksi rahaa, taitavia johtajia ja nykyaikaista teknologiaa. N\xc3\xa4in ollen heid\xc3\xa4n mielest\xc3\xa4\xc3\xa4n maata tulee kehitt\xc3\xa4\xc3\xa4 eteenp\xc3\xa4in ylh\xc3\xa4\xc3\xa4lt\xc3\xa4 tapahtuvan ohjauksen avulla. Eri asia on, l\xc3\xb6ytyyk\xc3\xb6 teknokraattien riveist\xc3\xa4 sitten riitt\xc3\xa4v\xc3\xa4sti johtamistaitoa innostamaan kansa projekteihin, jotka eiv\xc3\xa4t sit\xc3\xa4 kiinnosta. Ven\xc3\xa4j\xc3\xa4ll\xc3\xa4 vallitseva laittomuuden ja korruption ilmapiiri on my\xc3\xb6s kova pala teknokraateille. Teknokraatit uskovat ven\xc3\xa4l\xc3\xa4isten tekniikan tuntijoiden innovaatioiden viev\xc3\xa4n maan kehityst\xc3\xa4 eteenp\xc3\xa4in ja tuottavan maalleen kunniaa. Mutta ainakin Boris Jeltsinin kaudella teknokraattien ylh\xc3\xa4\xc3\xa4lt\xc3\xa4 ohjaamat talousuudistukset_NEWLINE_Jeltsinin kauden teknokraatit Jegor Gaidar ja Gennadi Burbulis 1991, Anatoli T\xc5\xa1ubais-Boris Nemtsovin ryhm\xc3\xa4 1997 ja Sergei Kirijenkon hallitus eiv\xc3\xa4t onnistuneet vakauttamaan maan taloutta. Putinin kauden alun teknokraatteja olivat talousministeri_NEWLINE_Aleksei Kudrin ja kauppaministeri German Gref._NEWLINE_Teknokraatteja ei tule sekoittaa demokraatteihin, vaikka he eiv\xc3\xa4t ole yht\xc3\xa4 jyrkki\xc3\xa4 kuin silovikit. Teknokraatit eiv\xc3\xa4t ole miss\xc3\xa4\xc3\xa4n nimess\xc3\xa4 t\xc3\xa4ysin vapaata markkinataloutta kannattavia demokraatteja vaan kannattavat valtiojohtoisia, korporatiivisia yrityksi\xc3\xa4._NEWLINE_Ven\xc3\xa4j\xc3\xa4n teknokraatit eiv\xc3\xa4t ole l\xc3\xa4hesk\xc3\xa4\xc3\xa4n yht\xc3\xa4 l\xc3\xa4nsimielisi\xc3\xa4 kuin Grigori Javlinskin liberaalis-sosiaalidemokraattinen Jabloko ja Oikeistovoimien liitto SPS. Silti monia teknokraattisina pidettyj\xc3\xa4 on ollut esimerkiksi SPS:n riveiss\xc3\xa4. Vuonna 2010 uskottiin ainoastaan ei-l\xc3\xa4nsimielisen Mironovin "Oikeudenmukainen Ven\xc3\xa4j\xc3\xa4" nimisen puolueen olevan vakavasti otettava oppositio nykyiselle konservatiivisen Yhten\xc3\xa4isen Ven\xc3\xa4j\xc3\xa4n politiikalle, mutta sekin on l\xc3\xa4hell\xc3\xa4 Putinia.'